Жонь Ынжи

**Жон Ин-Жи** (Сол: 정은지; төрсөн нэр Jung Hye-rim) нь Өмнөд Солонгосын дуучин, жүжигчин, ая зохиогч юм. Түүнийг Apink охидын хамтлагийн гоцлол дуучин гэдгээр нь хүмүүс сайн мэднэ. 

Тэрээр анх өөрийн жүжигчний гараагаа 2012 онд Reply 1997 телевизийн олон ангит кинонд тоглож эхлүүлсэн ба дараагаар нь That Winter, the Wind Blows (2013), Lovers of Music (2014), Cheer Up! (2015), Untouchable (2017), Work Later, Drink Now (2021–2022), Blind (2022), Miss Night and Day (2024) зэрэг олон ангит кинонд тогложээ. Тэрээр өөрийн анхны бие даасан цомгоо Dream нэртэйгээр 2016 онд гаргасан.

## Бага нас болон боловсрол
Жон Хе-Рим нь Пүсань хотын Хэүндэ дүүрэгт 1993 оны 8 сарын 18нд төрсөн. Түүнийг дунд сургуульд байхад түүний нэрийг хуулийн дагуу Жон Ин-Жи болгон өөрчилжээ. Тэрээр 8 насаар дүү нэг эрэгтэй дүүтэй.

Тэр Shinjae бага сургууль, Jaesong охидын дунд сургууль, Пүсаны Hyehwa охидын ахлах сургуульд сурчээ. 2011 онд ахлах ангидаа байхдаа Apink хамтлагт орж дэбютээ хийгээд, Сөүлд дуучны карьераа үргэлжлүүлэнгээ Пүсаны ахлах сургуульдаа суралцангаа нааш цааш ирж очин явсаар 2012 оны 2 сард ахлах сургуулиа төгсжээ.

## Дэбют
2004 оны 7 сард тэрээр *KBS*-ын *"Busan Nursery Rhyme Contest Fun Day"* тэмцээнд оролцож гранпри хүртэж байсан ба 2011 оны 2 сард *Apink* хамтлагийн гоцлол дуучин болох сонгон шалгаруулалтад тэнцжээ. Улмаар 2011 оны 2 сарын 14нд Сөүл рүү нүүж, өмнө нь ямар ч мэргэжлийн сургалтад хамрагдаагүй байсан тэрээр 2 сарын турш бэлтгэгдээд дэбютээ хийсэн юм.

2011 оны 3 сард түүний *Jennifer Hudson*-ы *"Love You I Do"* дууг ковер хийсэн бичлэгээр дамжуулан *Apink* хамтлагийн 4 дэх гишүүнээр олон нийтэд зарлагджээ. 2011 оны 4 сарын 21нд *Mnet*-ын *M Countdown* хөгжмийн нэвтрүүлэг дээр *Apink* хамтлагийн гоцлол дуучнаар анхны үзүүлбэрээ үзүүлж, албан ёсоор дэбютээ хийжээ.

## Соло ажил
*A Cube for Season* төслийн хүрээнд тэрээр Cube-н уран бүтээлч *Yoseob*-той хамтран *"Love Day"* дууг гаргасан.  2012 оны 8 сард *"All For You"* болон *"Our Love Like This"* гэсэн хоёр дууг *Reply 1997* кинонд хамтран тоглосон жүжигчин Seo In-guk-тай хамтран Reply 1997 олон ангит кинонд зориулан дуулжээ. Түүний анхны бие даасан дуу нь 2014 оны 3 сараас цацагдаж эхэлсэн Three Days олон ангит киноны *"Its You"* нэртэй дуу байсан.

*Jung Eunji* нь 2016 оны 4 сарын 18нд 6 дуутай *"Dream"* нэртэй анхны цомгоо гаргасан. Анхны цомгийн гол дуу болох *"Hopefully Sky"* дуу нь түүний аавтайгаа өнгөрүүлсэн цаг хугацааг өгүүлдэг ба тус дуугаа *Jung Eunji* өөрөө бие даан бичжээ. *"Hopefully Sky"* дуу нь дотоодын найман хөгжмийн чартыг тэргүүлж, цомог худалдаанд гарсан даруйдаа 30,000 хувь борлогдож байв. 2017 оны 4 сард хоёр дахь цомог *"The Space"*-ээ гаргаж, Солонгосын хөгжмийн чартуудын эхний аравт багтжээ. 2017 оны 6 сарын 3наас 5ны хооронд *"Attic"* нэртэй анхны бие даасан тоглолтоо *Ewha эмэгтэйчүүдийн их сургуул*ийн *Samsung Hall*-д зохион байгуулжээ.

## Жүжиглэлт
*Jung Eunji*-ын анхны жүжиглэлт нь Reply 1997 нэртэй олон ангит кинонд дүр бүтээсэн бөгөөд тухайн үедээ уг кино нь кабелийн телевизийн хамгийн өндөр үнэлгээтэй Солонгос цувралуудын нэг болж байсан юм. Тэрээр тус анхны дүрээрээ хэд хэдэн шагнал хүртэж байсан ба 49 дэх удаагийн Baeksang Arts Award-аас *Шилдэг шинэ телевизийн эмэгтэй жүжигчин* *(Best New TV Actress)* шагналыг хүртжээ.

*Jung Eunji* нь 2012 оны 9 сард Холливудын Legally Blonde нэртэй мюзиклийн Солонгос хувилбарын Elle Woods гэх гол дүрд тоглож, тус мюзикл нь 2012 оны 11 сарын 16наас 2013 оны 3 сарын 17 хүртэл 4 сар үргэлжилсэн. 2012 оны 10 сард тэрээр 2013 онд гарах *"That Winter, the Wind Blows"* мелодрамын хоёр дахь эмэгтэй гол дүрд тоглохоор болж, тус дүрээрээ 2013 оны *SBS Drama Awards*-аас *Шинэ одын шагнал* (*New Star Award*) хүртжээ. 

## Уран бүтээл
### Өргөтгөсөн цомог (EP)
### Киноны дуу
## Телевизийн бүтээл
### Кино
### Телевизийн олон ангит кино
### Вэб цуврал
### Телевизийн шоу нэвтрүүлэг
### Радио шоу
### Хөтлөгч
## Мюзикл
## Тоглолтууд
* *"The Attic"* (2017)
* *"Hyehwa Station"* (2018-2019)
* *"Yeoreum"* (2019)
* *"How To Live"* Online Concert (2020)
* *"Travelog"* (2022-2023)
* ''"Eunji's Bookstore"'' 1st Fanmeeting (2024)

## Лавлах бичиг
Ангилал:Өмнөд Солонгосын кино жүжигчин
Ангилал:Өмнөд Солонгосын дуучин
Ангилал:Өмнөд Солонгосчууд